wannaphong/clean_thaiwikipedia huggingface dataset:
# จูเลียส ซีซาร์
กาอิอุส ยูลิอุส ไกซาร์  หรือ จูเลียส ซีซาร์ (12 กรกฎาคม 100 ปีก่อน ค.ศ. – 15 มีนาคม 44 ปีก่อน ค.ศ.) เป็นรัฐบุรุษและนายพลชาวโรมัน เขามีบทบาทสำคัญในเหตุการณ์อันนำไปสู่การสิ้นสุดสาธารณรัฐโรมันและความเจริญของจักรวรรดิโรมัน ใน 60 ปีก่อน ค.ศ. ซีซาร์, กรัสซุส และปอมปีย์ ตั้งพันธมิตรทางการเมืองซึ่งจะครอบงำการเมืองโรมันไปอีกหลายปี ความพยายามของพวกเขาในการสั่งสมอำนาจผ่านยุทธวิธีประชานิยมถูกชนชั้นปกครองอนุรักษนิยมในวุฒิสภาโรมันคัดค้าน ซึ่งในบรรดานั้นมีกาโตผู้เยาว์ (Cato the Younger) ด้วยการสนับสนุนบ่อยครั้งของกิแกโร ชัยชนะของซีซาร์ในสงครามกอล ซึ่งสมบูรณ์ใน 51 ปีก่อน ค.ศ. ขยายดินแดนของโรมันไปถึงช่องแคบอังกฤษและแม่น้ำไรน์ ซีซาร์เป็นแม่ทัพโรมันคนแรกที่ข้ามทั้งสองเมื่อเขาสร้างสะพานข้ามแม่น้ำไรน์และบุกครองบริเตนครั้งแรก

ความสำเร็จเหล่านี้ทำให้เขามีอำนาจทางทหารซึ่งไม่มีผู้ใดเทียม และคุกคามฐานะของพอมพีย์ซึ่งเปลี่ยนไปเข้ากับวุฒิสภาหลังกรัสซุสเสียชีวิตใน 53 ปีก่อน ค.ศ. เมื่อสงครามกอลยุติ วุฒิสภาสั่งซีซาร์ให้ลงจากตำแหน่งบังคับบัญชาทหารของเขาและกลับกรุงโรม ซีซาร์ปฏิเสธคำสั่งนั้นและใน 49 ปีก่อน ค.ศ. ท้าทายโดยการข้ามแม่น้ำรุบิโกพร้อมด้วยทหารหนึ่งลีเจียน ทิ้งมณฑลของเขาและเข้าอิตาลีภายใต้อาวุธอย่างมิชอบด้วยกฎหมาย เกิดสงครามกลางเมืองตามมา และชัยชนะของซีซาร์ในสงครามทำให้เขามีฐานะอำนาจและอิทธิพลโดยไร้คู่แข่ง

หลังเข้าควบคุมรัฐบาล ซีซาร์เริ่มโครงการปฏิรูปสังคมและรัฐบาล รวมทั้งการสถาปนาปฏิทินจูเลียส เขารวมระบบข้าราชการประจำของสาธารณรัฐเข้าสู่ศูนย์กลางและสุดท้ายประกาศตนเป็น "ผู้เผด็จการตลอดชีพ" ทำให้เขายิ่งมีอำนาจมากขึ้นไปอีก แต่ความขัดแย้งทางการเมืองใต้น้ำยังไม่สงบ และในไอดส์มีนาคม (Ides of March) คือ 15 มีนาคม 44 ปีก่อน ค.ศ. ซีซาร์ถูกกลุ่มสมาชิกวุฒิสภากบฏลอบสังหาร นำโดยมาร์กุส ยูนิอุส บรูตุสผู้ลูก ผู้ซึ่งเป็นคนสนิทและเป็นเสมือนลูกศิษย์ โดยพูดเป็นประโยคสุดท้ายเป็นภาษาละตินว่า "Et tu Brute" (เจ้าด้วยหรือ บรูตุส)Woolf Greg (2006), Et Tu Brute? – The Murder of Caesar and Political Assassination, 199 pages – ISBN 1-86197-741-7 สงครามกลางเมืองชุดใหม่อุบัติ และรัฐบาลสาธารณรัฐอันมีรัฐธรรมนูญไม่เคยถูกฟื้นฟูอย่างสมบูรณ์ อ็อกตาวิอุส ทายาทบุญธรรมของซีซาร์ ซึ่งภายหลังรู้จักกันในพระนาม จักรพรรดิเอากุสตุส เถลิงอำนาจแต่ผู้เดียวหลังพิชิตศัตรูในสงครามกลางเมืองนั้น อ็อกตาวิอุสรวบรวมอำนาจและเริ่มสมัยจักรวรรดิโรมัน

คนรู้จักชีวิตส่วนมากของซีซาร์จากบันทึกการทัพของเขาเองและจากแหล่งข้อมูลร่วมสมัยอื่น ส่วนใหญ่เป็นจดหมายและสุนทรพจน์ของกิแกโรและงานเขียนประวัติศาสตร์ของแซลลัสต์ (Sallust) เป็นหลัก ชีวประวัติซีซาร์ในภายหลังโดยซุเอโตนิอุสและพลูทาร์กก็เป็นแหล่งข้อมูลหลักเช่นกัน นักประวัติศาสตร์หลายคนถือซีซาร์เป็นผู้บัญชาการทหารที่ยิ่งใหญ่ที่สุดในประวัติศาสตร์คนหนึ่ง
# ออกซานา โฟยโดโรวา
ออกซานา ชาโรสนีรา โฟยโดโรวา (ถอดคำได้ว่า Oksana Fyodorova) (เกิด 17 ธันวาคม ค.ศ. 1977) เป็นนักแสดง, นางแบบ, นักร้อง, พิธีกร, อดีตตำรวจหญิง และอดีตนางงามจักรวาล 2002 ชาวรัสเซีย 

ซึ่งโฟยโดโรวาเป็นนางงามจักรวาลที่ดำรงตำแหน่งได้เพียง 3 เดือนก่อนที่เธอจะลาออกจากการเป็นนางงามจักรวาล ด้วยเหตุผลที่อยากจะไปเรียนต่อปริญญาโทให้จบ และกลายเป็นนางงามจักรวาลคนแรกในประวัติศาสตร์ที่ลาออกจากตำแหน่งอย่างเป็นทางการ ทำให้รองอันดับหนึ่ง จัสติน ปาเสค จากประเทศปานามา ได้ดำรงตำแหน่งต่อจากเธอจนครบวาระ

โฟยโดโรวานับเป็นนางงามจักรวาลคนแรกของประเทศรัสเซีย และยุโรปตะวันออก

ผลงานเพลง
Na krayu u lyubvi (2011)

ผลงานการแสดง
 ปี ชื่อ บทบาทหมายเหตุ2003–present Good Night, Little Ones!HerselfHost2003–2004; 2006 Fort Boyard: RussiaHost; contestant2004–2010 SubbotnikCohost2005Ty - supermodel (season 2)Judge2006 Ne rodis krasivoy1 episode YolkaTantsy so zvyozdami Herself Contestant; 5th place SofiSofiFrench Teacher2008 Tinker Bell Queen Clarion Russian dub2009Zolotaya ribkaHerself National Final 2009Zolotaya ribka2009 Slavianski Bazaar in VitebskCohost2010 Evrovidenie-2010 Toy Story 3 BarbieRussian dub2010 Slavianski Bazaar in VitebskHerselfCohost2011Project Runway RussiaGuest judge; 1 episode2012 Secret of the Wings Queen Clarion Russian dub Eurovision Song Contest 2012Herself Guest Spokesperson and Voting Announcer2014 The Pirate Fairy Queen Clarion Russian dubName That Tune RussiaHerselfContestant; 1 episode2014–presentKoroleva krasotyHost

รางวัลที่ได้รับ
 1999 — «Miss St. Petersburg»
 2001 — «Miss Russia»
 2002 — «Miss Universe 2002»
 2012 — BIAF for contribution to charity (Lebanon, Beirut)

 ปี ชื่อรางวัล สาขา ผลงาน ผล 2010 ZD AwardDuet of the Year "Prava lyubov"(with Nikolay Baskov) rowspan=2 Николай Басков и Оксана Федорова "Дуэт года" . Entertainment.ru.msn.com. Retrieved 27 September 2011.ZD Awards . Mk.ru. Retrieved 27 September 2011.Звуковая дорожка . Afisha.rambler.ru. Retrieved 27 September 2011. Golden Gramophone AwardЗолотой Граммофон . Rusradio.ru. Retrieved 27 September 2011."Золотой граммофон": 15 лет "в эфире". Spletnik.ru. Retrieved 27 September 2011.
# โมบิลสูทกันดั้ม 08th MS Team
โมบิลสูท กันดั้ม 08th ทีม เป็นแอนิเมชัน 1 ในซีรีส์ชุด กันดั้ม ซึ่งเล่าถึงเหตุการณ์ในช่วงสงครามหนึ่งปีจากมุมมองของทหารสามัญ ออกจำหน่ายในรูปแบบ โอวีเอ ตั้งแต่ปี 1996 ถึง 1999 มีความยาวทั้งสิ้น 11 ตอนจบ แต่ภายหลังได้มีการสร้างตอนพิเศษ "Last Resort" (ที่พักพิงสุดท้าย) ออกมาเพิ่มเป็นตอนที่ 12 นอกจากนี้ยังมีตอน "Miller's Report" ที่ถูกสร้างขึ้นเพื่อออกฉายในโรงภาพยนตร์ในปี 1998 ด้วย

ในประเทศไทย โมบิลสูท กันดั้ม 08th ทีม ได้ออกจำหน่ายในรูปแบบ วีซีดี (6 แผ่นจบ) และ ดีวีดี (4 แผ่นจบ) โดย DEX

เนื้อเรื่อง
ร้อยตรี ชิโร่ อามาดะ นายทหารของสหพันธ์โลก ได้รับคำสั่งให้ย้ายมาประจำการในป่าฝนเขตร้อนแถบอินโดนีเซีย-มาเลเซีย แต่ในขณะที่กำลังย้ายจากโคโลนี่ มาสู่โลกนั้น ยานอวกาศที่เขานั่งมา ได้ผ่านจุดซึ่งกำลังมีการปะทะกันระหว่างกองกำลังสหพันธ์โลกกับกองกำลังซีออน ชิโร่จึงขับบอลเข้าช่วยเหลือ และได้พบกับ ไอน่า ซาฮาริน ซึ่งเป็นนักบินทดสอบของซีออน ทั้งคู่จึงเกิดการปะทะกันขึ้น โดยที่หุ่นของทั้ง 2 ฝ่าย พังเสียหาย แต่ทั้งคู่ก็ได้หนีเข้าไปในซากของยานรบในอวกาศ และเกิดตกหลุมรักซึ่งกันและกัน ภายหลังที่ทั้ง 2 แยกกัน ชิโร่ก็ได้ถูกแต่งตั้งให้เป็นหัวหน้าโมบิลสูทหน่วยย่อยที่ 8 ของสหพันธ์โลก โดยมีลูกทีมคือ พันจ่าเอกคาเรน โจชัวร์, สิบโทเทอร์รี่ แซนเดอร์ส, สิบตรีเอเลดอร์ แมซซิส, และสิบตรี มิเกล นิโนริช

ตัวละคร   
ฝ่ายโลก
 ชิโร่ อามาดะ
 คาเรน โจชัวร์
 เทอรรี่ แซนเดอร์ส จูเนียร์
 เอเลดอร์ แมสซิส
 มิเกล นิโนริช
 จีตัน นิกการ์ด
 โคจิม่า
 อีธาน ไรเออร์

ฝ่ายซีออน
 ไอน่า ซาฮาริน
 กิเนียส ซาฮาริน
 นอร์ริส แพ็คการ์ด
 ยูรี่ เคลลาเน่

พลเรือน
 กิกิ โรซีต้า 
 บาเรสโต้ โรซีต้า

รายชื่อตอน
 สงครามของ 2 เรา (二人だけの戦争 / War for Two)
 กันดั้มในป่าทึบ (密林のガンダム / Gundams in the Jungle) 
 ขีดจำกัดเวลาแห่งความเชื่อมั่น (信頼への限界時間 / The Time Limit on Trust)
 ปิศาจจากเบื้องบน (頭上の悪魔 / The Demon Overhead) 
 คำสั่งเตรียมพร้อมที่ถูกละเลย (破られた待機命令 / The Broken Order to Standby
 แนวรบกลางทะเลทรายอันร้อนระอุ (熱砂戦線 / Battle Line in the Burning Sand) 
 พบกันอีกครั้ง (再会 / Reunion)
 หน้าที่และอุดมคติ (軍務と理想 / Duty and Ideals)
 นักรบแนวหน้า (最前線 / Front Line)
 ภูผาสะเทือน (ภาคแรก) (震える山（前編）/ The Shuddering Mountain (Part 1)
 ภูผาสะเทือน (ภาคจบ) (震える山（後編）/ The Shuddering Mountain (Part 2)
 ที่พักพิงสุดท้าย (ラストリゾート / Last Resort)

ดูเพิ่ม
 กันดั้ม
 รายชื่อหุ่นยนต์ใน Universal Century
# วอลสตรีต
thumb|200px|บริเวณถนนวอลสตรีต และด้านล่างเป็นโบสถ์ทรีนิตี

วอลสตรีต  เป็นชื่อของถนนในเกาะแมนฮัตตัน วิ่งจากทิศตะวันออกจากถนนบรอดเวย์ไปถึงแม่น้ำฮัดสัน ถนนเส้นนี้เป็นถนนเก่าแก่เส้นหนึ่งของเมือง ซึ่งเป็นศูนย์กลางทางการเงินของโลก และตลาดหลักทรัพย์นิวยอร์กเริ่มต้นตั้งอยู่บนถนนสายนี้

คำว่า วอลสตรีต มักจะใช้ในความหมายที่หมายถึง ตลาดหลักทรัพย์ ถึงแม้ว่าบริษัทหลักทรัพย์ต่าง ๆ ในนครนิวยอร์กไม่ได้ตั้งอยู่บนถนนวอลล์สตรีทเหมือนในอดีต โดย เจพีมอร์แกน เชส (JPMorgan Chase) บริษัทหลักทรัพย์ที่ใหญ่ที่สุดในอเมริกา ย้ายสำนักงานใหญ่ออกจากบริเวณนี้เมื่อ พฤศจิกายน ค.ศ. 2001

บริเวณวอลล์สตรีทจะมีรูปปั้น กระทิง (bull) ตั้งอยู่ ซึ่งเป็นสัญลักษณ์ที่หมายถึง เศรษฐกิจดี ส่วนหมี (bear) จะหมายถึงเศรษฐกิจไม่ดี

 แหล่งข้อมูลอื่น
# แมนแฮตตัน
แมนแฮตตัน  เป็นหนึ่งใน 5 เขตการปกครองท้องถิ่นของนครนิวยอร์ก ตั้งอยู่บนเกาะแมนแฮตตันที่ปากแม่น้ำฮัดสัน ประกอบไปด้วยเกาะแมนแฮตตันและเกาะเล็ก ๆ ที่อยู่ติดกัน คือ เกาะโรสเวลต์ (Roosevelt Island), เกาะแรนดัลส์ (Randall's Island), เกาะวาร์ด (Wards Island), เกาะกอฟเวิร์นเนอส์ (Governors Island), เกาะลิเบอร์ตี (Liberty Island), เกาะเอลลิสNew Jersey v. New York, 523 U.S. 767 (1998).Retrieved 2008-01-04., เกาะอูตัน (U Thant Island)  รวมถึงมาร์เบิลฮิลล์ แมนแฮตตันมีจำนวนประชากรมากเป็นอันดับ 3 จาก 5 เขตการปกครองท้องถิ่นของนครนิวยอร์ก นครนิวยอร์กส่วนดั้งเดิมนั้นมีจุดเริ่มต้นจากส่วนล่างของแมนแฮตตัน จากนั้นในปี ค.ศ. 1898 (พ.ศ. 2441) เมืองก็ขยายตัวขึ้น ถึงแม้ว่าแมนแฮตตันจะเป็นส่วนที่เล็กมากที่สุด แต่ก็เป็นส่วนที่มีความเจริญมากที่สุด บริเวณนครนิวยอร์กเป็นหนึ่งในบริเวณที่มีประชากรหนาแน่นที่สุดในสหรัฐอเมริกา และหนาแน่นสุดในโลกแห่งหนึ่ง ด้วยจำนวนประชากร 1,634,795 คน"New York County, New York" .Quickfacts.census.gov. http://quickfacts.census.gov/qfd/states/36/36061.html . Retrieved 2009-05-30. ในปี ค.ศ.2008 (พ.ศ. 2551) บนพื้นที่ 22.96 ตารางไมล์ (59.47 ตารางกิโลเมตร) หรือคิดว่า 72,201 คนต่อตารางไมล์ (27,485 คนต่อตารางกิโลเมตร) อีกทั้งเป็นหนึ่งในเขตที่ร่ำรวยที่สุดแห่งหนึ่งในสหรัฐอเมริกา รายได้เฉลี่ยต่อปีต่อคนสูงกว่า 100,000 ดอลลาร์สหรัฐ"U.S. Bureau of Economic Analysis" .Retrieved 2009-05-30. (หรือประมาณ 3,100,000 บาท) 

แมนแฮตตันเป็นแหล่งศูนย์กลางธุรกิจ วัฒนธรรม และการเงินที่สำคัญของโลกแห่งหนึ่ง เป็นที่ตั้งของตลาดหลักทรัพย์นิวยอร์ก (NYSE) บนวอลล์สตรีตและตลาดหลักทรัพย์แนสแด็กซึ่งเป็นศูนย์กลางการเงินในโลก เป็นที่ตั้งของสื่อหลายแขนง ไม่ว่าจะเป็นวิทยุ โทรทัศน์ และบริษัทสื่อต่าง ๆ ล้วนตั้งอยู่ที่นี่ทั้งสิ้น แมนแฮตตันมีแลนด์มาร์กที่มีชื่อเสียงหลายแห่ง รวมถึงพิพิธภัณฑ์และมหาวิทยาลัย นอกจากนี้ยังเป็นที่ตั้งสำนักงานใหญ่ของสหประชาชาติ 

 ศัพทมูลวิทยา 
ชื่อเกาะ "แมนแฮตตัน" ได้รับมาจากคำว่า แมนนา-ฮาทา (Manna-hata) เหมือนที่เขียนไว้ในสมุดจดของรอเบิร์ต จิวเอต ในปี ค.ศ. 1609 (พ.ศ. 2152)Full Text of Robert Juet's Journal: From the collections of the New-York Historical Society, Second Series, 1841 log book, Newsday. Retrieved 2007-05-16.. แผนที่ในปี ค.ศ. 1610 (พ.ศ. 2153) ปรากฏชื่อ แมนนาฮาทา ถึงสองครั้ง ทั้งฝั่งตะวันตกและตะวันออกของแม่น้ำเมารีซียึส (ภายหลังคือแม่น้ำฮัดสัน)

หมายเหตุ
# หิน
thumb|right|หินทราย
 
หิน เป็นของแข็งที่เกิดขึ้นตามธรรมชาติ ซึ่งเป็นสารผสมที่เกิดจากการเกาะตัวกันแน่นของแร่ตั้งแต่ 1 ชนิดขึ้นไป หรือเป็นสารผสมของแร่กับแก้วภูเขาไฟ หรือแร่กับซากดึกดำบรรพ์ หรือของแข็งอื่น ๆ หินมีหลายลักษณะ รูปร่างที่แตกต่างกันออกไป มีสีสันที่ต่างกันออกไป  ตามถิ่นที่อยู่

เราสามารถจำแนกหินที่อยู่บนเปลือกโลกทางธรณีวิทยาออกได้เป็น 3 พวกใหญ่ ๆ คือ 
 หินอัคนี (Igneous Rocks)  
 หินตะกอน (Sedimentary Rocks)  
 หินแปร (Metamorphic Rocks)

แต่เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด  จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า หินชั้น แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยได้รับการนิยมเท่าใดนัก เนื่องจากนักธรณีวิทยาพบว่ามีหลายครั้งๆ ที่หินอัคนีหรือหินแปรก็แสดงลักษณะเป็นชั้นๆเช่นกัน เช่น ชั้นลาวาของหินบะซอลต์ หรือริ้วรอยชั้นเนื่องจากการแปรสภาพของหินไนส์ และในบางครั้งหินตะกอนก็ไม่แสดงลักษณะเป็นชั้นๆก็มี

ดังนั้นทางด้านการศึกษาธรณีวิทยาของประเทศไทยจึงพยายามรณรงค์ให้กลุ่มนิสิตนักศึกษาและประชาชนทั่วไปให้ใช้ชื่อ หินตะกอน ในการเรียกชื่อหินตะกอนแทนคำว่า หินชั้น

หิน คือ มวลของแข็งที่ประกอบไปด้วยแร่ชนิดเดียวกัน หรือหลายชนิดรวมตัวกันอยู่ตามธรรมชาติ เนื่องจากองค์ประกอบของเปลือกโลกส่วนใหญ่เป็นสารประกอบซิลิกอนไดออกไซด์ (SiO2) ดังนั้นเปลือกโลกส่วนใหญ่มักเป็นแร่ตระกูล
ซิลิเกต นอกจากนั้นยังมีแร่ตระกูลคาร์บอเนต เนื่องจากบรรยากาศโลกในอดีตส่วนใหญ่เป็นคาร์บอนไดออกไซด์ น้ำฝนได้ละลายคาร์บอนไดออกไซด์บนบรรยากาศลงมาสะสมบนพื้นดินและมหาสมุทร สิ่งมีชีวิตอาศัยคาร์บอนสร้างธาตุอาหารและร่างกาย แพลงตอนบางชนิดอาศัยซิลิกาสร้างเปลือก เมื่อตายลงทับถมกันเป็นตะกอน หินส่วนใหญ่บนเปลือกโลกจึงประกอบด้วยแร่ต่างๆ

 แร่ประกอบหิน 
ตระกูลซิลิเกต

เฟลด์สปาร์ (Feldspar) เป็นกลุ่มแร่ที่มีมากกว่าร้อยละ 50 ของเปลือกโลก ซึ่งเป็นองค์ประกอบส่วนใหญ่ของหินหลายชนิดในเปลือกโลก เฟลด์สปาร์มีองค์ประกอบหลักเป็นอะลูมิเนียมซิลิเกต รูปผลึกหลายชนิด เมื่อเฟลด์สปาร์ผุพังจะกลายเป็นอนุภาคดินเหนียว (Clay minerals) 

ควอตซ์ (SiO2) เป็นซิลิกาไดออกไซด์บริสุทธิ์ มีรูปผลึกทรงหกเหลี่ยมยอดแหลม มีอยู่ทั่วไปในเปลือกทวีป แต่หาได้ยากในเปลือกมหาสมุทรและแมนเทิล เมื่อควอตซ์ผุพังจะกลายเป็นอนุภาคทราย (Sand) ควอตซ์มีความแข็งแรงมาก ขูดแก้วเป็นรอย

ไมก้า (Mica) เป็นกลุ่มแร่ซึ่งมีรูปผลึกเป็นแผ่นบาง มีองค์ประกอบเป็นอะลูมิเนียมซิลิเกตไฮดรอกไซด์ มีอยู่ทั่วไปในเปลือกทวีป ไมก้ามีโครงสร้างเช่นเดียวกับ แร่ดินเหนียว (Clay minerals) ซึ่งเป็นองค์ประกอบสำคัญของดิน

แอมฟิโบล (Amphibole group) มีลักษณะคล้ายเฟลด์สปาร์แต่มีสีเข้ม มีองค์ประกอบเป็นอะลูมิเนียมซิลิเกตไฮดรอกไซด์ ที่มีแมกนีเซียม เหล็ก หรือ แคลเซียม เจือปนอยู่ มีอยู่แต่ในเปลือกทวีป ตัวอย่างของกลุ่มแอมฟิโบลที่พบเห็นทั่วไปคือ แร่ฮอร์นเบลนด์ ซึ่งอยู่ในหินแกรนิต

ไพร็อกซีน (Pyroxene group) มีสีเข้ม มีองค์ประกอบที่เป็นแมกนีเซียมและเหล็กซิลิเกตอยู่มาก มีลักษณะคล้ายแอมฟิโบล มีอยู่แต่ในเปลือกมหาสมุทร

โอลิวีน (Olivine) มีองค์ประกอบหลักเป็นแมกนีเซียมและเหล็กซิลิเกต มีอยู่น้อยมากบนเปลือกโลก กำเนิดจากแมนเทิลใต้เปลือกโลก

ตระกูลคาร์บอเนต

แคลไซต์ (Calcite) เป็นแคลเซียมคาร์บอเนต (CaCO3) เป็นองค์ประกอบหลักของหินปูนและหินอ่อน โดโลไมต์ (Dolomite) ซึ่งเป็นแร่คาร์บอเนตอีกประเภทหนึ่งที่มีแมงกานีสผสมอยู่ CaMg(CO3) 2 แร่คาร์บอเนตทำปฏิกิริยากับกรดเป็นฟองฟู่ให้แก๊สคาร์บอนไดออกไซด์ออกมา
# แร่
แร่  เป็นธาตุหรือสารประกอบทางเคมีที่เกิดขึ้นเองตามธรรมชาติ ด้วยกระบวนการทางอนินทรีย์ ส่วนใหญ่เป็นของแข็ง มีโครงสร้างภายในที่เป็นระเบียบ มีสูตรเคมีและสมบัติอื่น ๆ ที่แน่นอนคงที่หรืออาจเปลี่ยนแปลงได้ในวงจำกัด

 แร่แบ่งตามองค์ประกอบทางเคมี 
 แร่ธาตุธรรมชาติ (Native elements) มักจะอยู่รวมตัวกันเป็นสารประกอบ แต่บางชนิดอยู่กันเดี่ยว ๆ ในรูปธาตุธรรมชาติ แบ่งได้เป็น 
 โลหะ ได้แก่ เงิน ทองแดง ทองคำ ทองคำขาว
 อโลหะ ได้แก่ กำมะถัน แกรไฟต์ เพชร
 ซัลไฟด์ (sulphides) แร่กลุ่มนี้ เป็นสารเริ่มต้นของโลหะผสม แร่ซัลไฟด์มักเกิดเป็นสายแร่ จากหินหนืดที่เย็นลงในอุณหภูมิต่าง ๆ กัน ดังนั้น จึงหลอมง่าย และ อับแสง 
 ซัลโฟซอล (sulphosalt) ในโครงสร้างผลึกแร่เดียวกันประกอบด้วยธาตุโลหะหรือกึ่งโลหะ และทำตัวเหมือนโลหะ ได้แก่พวก ตะกั่ว พลวง
 ออกไซด์ ออกไซด์เชิงช้อน และไฮดรอกไซด์ (Oxides, Multiple Oxides and Hydroxides)  เป็นธาตุที่มีจำนวนมากและหายาก แต่ธาตุที่มีประโยชน์นั้นมีน้อย ประกอบอยู่ในหินแปร และ หินอัคนี เป็นธาตุที่ทนทานและแข็งแรง จึงมีค่าทางเศรษฐกิจมาก เช่น เหล็ก (ฮีมาไทต์ แมกนีไทต์)
 เฮไลด์ (Halides) ประกอบอยู่ด้วยธาตุหมู่ฮาโลเจน (ธาตุหมู่ 7) ตัวอย่างเช่น Atacamite, Fluorite
 ซัลเฟต (sulphates) สามารถจำแนกได้เป็นสองชนิด คือ
 Anhydrous sulphates คือไม่มีส่วนประกอบของน้ำ ได้แก่ anhydrite และ barite
 Hydrous sulphates and Basic sulphates คือ มีน้ำเป็นส่วนประกอบ ได้แก่ Bloedite, Chalcanthite, Melanterite และ ยิปซัม
 ทังสเตต และ โมลิบเดต (Tungststes and Molybdates) เป็นสินแร่ที่มีสีสันสวยงาม คือซีไลท์ ซึ่งเมื่ออยู่ในอัลต้าไวโอเลตจะได้สีขาวนวลฟ้า และวุลฟีไนท์ มีสีส้ม
 ฟอสเฟต อาร์เซเนต และวาเนเดต เป็นแร่ที่หาได้ยาก ซึ่งมีฟอสเฟสเป็นส่วนประกอบ ที่น่าสนใจได้แก่กลุ่ม ฟอสเฟส อาเซเนต และ วาเนเตต
 ซิลิเกต (Silicates) เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ 
 นีโซซิลิเกต (Nesosilicate) 
 โซโรซิลิเกต (Sorosilicate)
 ไซโคลซิลิเกต (Cyclosilicate) 
 ไอโนซิลิเกต (Inosilicate)
 ฟิลโลซิลิเกต (Phyllosilicate)
 เทกโทซิลิเกต (Tectsilicate)
# หินตะกอน
thumb|right|400px|ภาพหินโผล่ของชั้นหินตะกอน 2 ชนิด คือชั้นหินปูนวางซ้อนทับชั้นหินดินดานปนปูน ณ ที่ราบสูงคัมเบอร์แลนด์ รัฐเทนเนสซี

หินตะกอน  คือ หินที่เกิดจากการตกตะกอนของเม็ดแร่ที่ได้จากการผุพังของหินชนิดใดก็ได้ที่ผิวโลก และถูกพัดพาไปโดย น้ำ ลม หรือธารน้ำแข็ง แล้วจับตัวกันแข็งเป็นหิน หรือเกิดจากการตกตะกอนทางเคมีของสารละลายจากในน้ำ ในลำธาร ทะเล หรือมหาสมุทร เนื่องจากปฏิกิริยาทางเคมีหรือการระเหยของน้ำ ที่อุณหภูมิปกติบนผิวโลก ลักษณะเด่นของหินตะกอน คือ การเกิดเป็นชั้นหลายๆชั้น อาจมีซากดึกดำบรรพ์ หรือแสดงลักษณะโครงสร้างของการตกตะกอนตามลำดับอายุซึ่งอาจจะเกิดจากการทับถมได้

 การเรียกชื่อ 
เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า "หินชั้น" แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยเป็นที่นิยมสักเท่าไร ในทั่วไปนี้ให้ใช้ชื่อ "หินตะกอน" ในการเรียกชื่อหินตะกอนแทนคำว่า หินชั้น

 ประเภทของหินตะกอน  
นักธรณีวิทยาจำแนกหินตะกอนตามลักษณะการเกิดออกเป็น 3 กลุ่มคือ
 หินตะกอนอนุภาค (Clastic rocks) 
 หินกรวดมน (Conglomerate) เป็นหินเนื้อหยาบเกิดจากตะกอนซึ่งเป็นหิน กรวด ทราย ที่ถูกกระแสน้ำพัดพามาอยู่รวมกันแล้วแข็งตัว สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน
 หินทราย (Sandstone) เป็นหินตะกอนเนื้อละเอียดปานกลาง เกิดจากการทับถมตัวของทรายเป็นระยะเวลานาน มีองค์ประกอบหลักเป็นแร่ควอรตซ์ คนโบราณใช้หินทรายแกะสลัก สร้างปราสาท และทำหินลับมีด
 หินดินดาน (Shale) เป็นหินตะกอนเนื้อละเอียดมาก เนื่องจากประกอบด้วยอนุภาคทรายแป้งและอนุภาคดินเหนียวทับถมกันเป็นชั้นบาง ๆ ขนานกัน เมื่อทุบหินจะแตกตัวตามรอยชั้น (ฟอสซิลมีอยู่ในหินดินดาน) ดินเหนียวที่เกิดดินดานใช้ทำเครื่องปั้นดินเผา
 หินตะกอนเคมี (Chemical sedimentary rocks)
 หินปูน (Limestone) เป็นหินตะกอนคาร์บอเนต เกิดจากการทับถมของตะกอนคาร์บอเนตในท้องทะเล ทั้งจากสารอนินทรีย์ และซากสิ่งมีชีวิต เช่น ปะการัง และกระดองของสัตว์ทะเล ซึ่งถับถมกันภายใต้ความกดดันและตกผลึกใหม่เป็นแร่แคลไซต์จึงทำปฏิกิริยากับกรด หินปูนใช้ทำเป็นปูนซิเมนต์ และใช้ในการก่อสร้าง
 หินเชิร์ต (Chert) หินตะกอนเนื้อแน่นแข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงตอนที่มีเปลือกเป็นซิลิกาตายลง เปลือกของมันจะจมลงทับถมกัน หินเชิร์ตจึงปะปนอยู่ในหินปูน
 หินตะกอนอินทรีย์ (Organic sedimentary rocks)
 ถ่านหิน (Coal) เกิดจากการทับถมของซากพืชที่ยังไม่เน่าเปื่อยไปหมดเนื่องจากสภาวะออกซิเจนต่ำ สภาวะเช่นนี้เกิดตามห้วยหนองคลองบึง ในแถบภูมิอากาศแบบเส้นศูนย์สูตร การทับถมทำให้เกิดการแรงกดดันที่จะระเหยขับไล่น้ำและสารละลายอื่น ๆ ออกไป ยิ่งมีปริมาณคาร์บอนมากขึ้นถ่านหินจะยิ่งมีสีดำ เริ่มจาก พีต เป็นถ่านหินคุณภาพต่ำ ลิกไนต์ (Lignite) เป็นถ่านหินคุณภาพปานกลาง มีมากที่เหมืองแม่เมาะ จ. ลำปาง บิทูมินัส เป็นถ่านหินมีคุณภาพดีกว่าลิกไนต์ แอนทราไซต์ (Anthracite) เป็นถ่านหินคุณภาพสูง ต้องนำเข้าจากต่างประเทศ นอกจากนี้ยังมี ซับบิทูมินัส เป็นถ่านหินที่มีคุณภาพอยู่ระหว่างลิกไนต์กับบิทูมินัส ซึ่งพบได้ในประเทศไทยเท่านั้น
# ตึกระฟ้า
ตึกระฟ้า  ในยุโรปจะหมายถึงตึกที่มีความสูง 152.4 เมตรขึ้นไป (แต่กับทวีปอื่น ๆ จะใช้มาตรฐานที่แตกต่างกันไป) โดยตึกระฟ้าส่วนใหญ่จะเป็นสำนักงาน โรงแรม หรือที่อยู่อาศัย ในช่วงเวลาคริสต์ศตวรรษที่ 19 นั้น ยังไม่มีตึกที่สูงเกินกว่า 6 ชั้น เนื่องจากผู้คนไม่ต้องการเดินขึ้นบันไดสูง และไม่สามารถปั๊มน้ำให้สูงเกินกว่า 15 เมตรได้ ตึกระฟ้าเริ่มเป็นไปได้หลังจากความสำเร็จในการพัฒนาเหล็ก คอนกรีตเสริมเหล็ก และปั๊มน้ำ รวมถึงการสร้างลิฟต์

ในปัจจุบันสิ่งก่อสร้างที่สูงที่สุดในโลกคือ ตึกบุรจญ์เคาะลีฟะฮ์ ในสหรัฐอาหรับเอมิเรตส์ มีความสูงทั้งสิ้น 828 เมตร (2,717 ฟุต) มีจำนวน 163 ชั้น โดยมีพิธีเปิดอย่างเป็นทางการเมื่อวันที่ 4 มกราคม พ.ศ. 2553 

 สถิติตึกระฟ้าที่สูงที่สุดในโลกตั้งแต่อดีตถึงปัจจุบัน 
การเก็บสถิติตึกที่สูงที่สุดในโลกเกิดขึ้นเป็นครั้งแรกใน พ.ศ. 2416 โดยตั้งแต่เก็บสถิติเป็นต้นมามีตึกที่ได้เป็นตึกที่สูงที่สุดในโลกดังต่อไปนี้

แล้วเสร็จ (พ.ศ.)  ชื่อ  เมือง  ประเทศ ความสูงถึงหลังคาชั้นเสาอากาศ  สถานะในปัจจุบัน 2416  ตึกอิเควเทเบิลไลฟ์  นิวยอร์ก    142 ฟุต43 ม. 8    ถูกไฟไหม้ (ค.ศ. 1912)2432  ตึกออดิทอเรียม ชิคาโก   269 ฟุต82 ม.17 349 ฟุต106 ม. ยังคงอยู่2433  ตึกนิวยอร์กเวิลด์  นิวยอร์ก   309 ฟุต94 ม.20 349 ฟุต106 ม. ถูกรื้อถอน (ค.ศ. 1955)2437  ตึกแมนฮัตตันไลฟ์ อินชัวแรนซ์ นิวยอร์ก    348 ฟุต106 ม. 18 ถูกรื้อถอน (ค.ศ. 1963)2438  ศาลาว่าการเมืองมิลวอกี มิลวอกี    353 ฟุต108 ม. 15 ยังคงอยู่2442  ตึกปาร์กโรว นิวยอร์ก    391 ฟุต119 ม. 30  ยังคงอยู่2444  ศาลาว่าการเมืองฟิลาเดลเฟีย ฟิลาเดลเฟีย    511 ฟุต 155.8 ม.  39  548 ฟุต167 ม. ยังคงอยู่2451  ตึกซิงเกอร์  นิวยอร์ก   612 ฟุต187 ม. 47  ถูกรื้อถอน (ค.ศ. 1968)2452  ตึกเมโทรโพลิแทน ไลฟ์ อินชัวเรนซ์ นิวยอร์ก   700 ฟุต213 ม.50  ยังคงอยู่2456  ตึกวูลเวิร์ธ  นิวยอร์ก    792 ฟุต241 ม.57  ยังคงอยู่2473  ตึก 40 วอลล์ สตรีท  นิวยอร์ก    925 ฟุต 282 ม. 70927 ฟุต283 ม. ยังคงอยู่ 2473  ตึกไครสเลอร์ นิวยอร์ก   1,046 ฟุต319 ม.77 1,046 ฟุต319 ม. ยังคงอยู่2474  เอ็มไพร์สเตตนิวยอร์ก   1,250 ฟุต381 ม.102 1,454 ฟุต443 ม. ยังคงอยู่2515  เวิลด์เทรดเซ็นเตอร์ <small>(ตึกเหนือ)<small>  นิวยอร์ก    1,368 ฟุต417 ม.110 1,727 ฟุต526.3 ม. ถูกทำลาย (ค.ศ. 2001)2517  วิลลิสทาวเวอร์ <small>(เดิมชื่อ เซียร์สทาวเวอร์)<small>  ชิคาโก   1,451 ฟุต 442 ม. 108  1,729 ฟุต  527 ม.  ยังคงอยู่ 2541  เปโตรนาสทวินทาวเวอร์  กัวลาลัมเปอร์    1,483 ฟุต  451.9 ม.  88  1,483 ฟุต  452 ม.  ยังคงอยู่ 2547  ไทเป 101  ไทเป  1,667 ฟุต  508.2 ม.  101  1,671 ฟุต  509 ม.  ยังคงอยู่ 2553  บุรจญ์เคาะลีฟะฮ์  ดูไบ   2,717 ฟุต  828 ม.  163  2,722 ฟุต  829.8 ม.  ยังคงอยู่

สมุดภาพ
# การก่อการร้าย
คำว่า การก่อการร้าย  เป็นคำที่ยังไม่มีการจำกัดความในกฎหมายอาญาที่มีผลผูกมัดตามกฎหมายและได้รับการยอมรับอย่างสากลAngus Martyn, The Right of Self-Defence under International Law-the Response to the Terrorist Attacks of 11 September , Australian Law and Bills Digest Group, Parliament of Australia Web Site, 12 February 2002.Thalif Deen. POLITICS: U.N. Member States Struggle to Define Terrorism , Inter Press Service, 25 July 2005. การจำกัดความโดยทั่วไปของการก่อการร้ายนั้นหมายถึงเพียงพฤติการณ์รุนแรงซึ่งมีเจตนาที่จะก่อให้เกิดความกลัว กระทำการเพื่อจุดประสงค์ทางศาสนา การเมืองหรืออุดมการณ์อย่างใดอย่างหนึ่ง เป็นการกระทำที่จงใจหรือไม่ใส่ใจต่อความปลอดภัยของผู้ที่ไม่เกี่ยวข้อง (พลเรือน) และกระทำโดยองค์กรที่ไม่ใช่หน่วยงานของรัฐใด ๆ

"การก่อการร้าย" เป็นข้อกล่าวหาทางการเมืองและอารมณ์Hoffman, Bruce "Inside Terrorism" Columbia University Press 1998 ISBN 0-231-11468-0. p. 32. See review in The New York Times Inside Terrorism. ซึ่งยิ่งเป็นการทำให้การให้คำจำกัดความที่แม่นยำยิ่งยากขึ้นไปอีก การศึกษาได้พบการจำกัดความ "การก่อการร้าย" มากกว่า 100 แบบSchmid, Alex, and Jongman, Albert. Political Terrorism: A new guide to actors, authors, concepts, data bases, theories and literature. Amsterdam ; New York : North-Holland ; New Brunswick: Transaction Books, 1988. แนวคิดของการก่อการร้ายนั้นอาจเป็นหัวข้อโต้เถียงด้วยตัวของมันเอง เนื่องจากมันถูกใช้อย่างบ่อยครั้งโดยหน่วยงานของรัฐเพื่อลดความชอบธรรมของศัตรูการเมืองหรืออื่น ๆ และมีศักยภาพที่จะเพิ่มความชอบธรรมให้แก่รัฐในการใช้กำลังกับผู้ต่อต้าน ซึ่งการใช้กำลังเช่นนี้อาจถูกอธิบายว่าเป็นการสร้าง "ความกลัว" ขึ้นโดยศัตรูการเมืองนั้นด้วย

การก่อการร้ายเป็นการกระทำโดยองค์กรการเมืองอย่างกว้างขวางเพื่อสนับสนุนเป้าหมายของตนเอง ซึ่งมีการดำเนินการทั้งพรรคการเมืองฝ่ายซ้ายและฝ่ายขวา กลุ่มชาตินิยม กลุ่มศาสนา กลุ่มปฏิวัติ และรัฐบาลซึ่งปกครอง ลักษณะทั่วไปคือการใช้ความรุนแรงอย่างขาดการพิจารณาต่อผู้ที่ไม่เกี่ยวข้องเพื่อจุดประสงค์ในการเพิ่มความเป็นที่รู้จักให้กับกลุ่ม แนวคิด หรือบุคคล
# 25 กรกฎาคม
วันที่ 25 กรกฎาคม เป็นวันที่ 206 ของปี (วันที่ 207 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 159 วันในปีนั้น

 เหตุการณ์ 
 พ.ศ. 607 (ค.ศ. 64) - เพลิงไหม้กรุงโรมนานถึง 6 วัน 6 คืน ซึ่งเชื่อว่าจักรพรรดิเนโรเป็นผู้บงการวางเพลิง
 พ.ศ. 2452 (ค.ศ. 1909) - หลุยส์ เบลรีโอ นักบินชาวฝรั่งเศส เป็นบุคคลแรกที่บินข้ามช่องแคบอังกฤษ
 พ.ศ. 2486 (ค.ศ. 1943) - สงครามโลกครั้งที่สอง: เบนิโต มุสโสลินีถูกบังคับให้ลาออกจากตำแหน่งผู้นำอิตาลี
 พ.ศ. 2495 (ค.ศ. 1952) - เปอร์โตริโกกลายเป็นเครือรัฐปกครองตนเองของสหรัฐ
 พ.ศ. 2516 (ค.ศ. 1973) - สหภาพโซเวียตส่งมาร์ส 5 ขึ้นสู่อวกาศ
 พ.ศ. 2521 (ค.ศ. 1978) - หลุยส์ บราวน์ เด็กหลอดแก้วคนแรกของโลก เกิด
 พ.ศ. 2543 (ค.ศ. 2000) - เครื่องบินคองคอร์ดของสายการบินแอร์ฟรานซ์ เที่ยวบิน 4590 เกิดอุบัติเหตุตก หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
 พ.ศ. 2546 (ค.ศ. 2003) - แลนซ์ อาร์มสตรอง ชนะเลิศการแข่งขันตูร์เดอฟร็องส์ เป็นสมัยที่ 6 ติดต่อกัน

 วันเกิด 
 พ.ศ. 2437 (ค.ศ. 1894) - วอลเตอร์ เบรนแนน นักแสดงรางวัลออสการ์ ชาวอเมริกัน (ถึงแก่กรรม 21 กันยายน พ.ศ. 2517)
 พ.ศ. 2451 (ค.ศ. 1908) - แจ็ก กิลฟอร์ด นักแสดงชาวอเมริกัน (ถึงแก่กรรม 4 มิถุนายน พ.ศ. 2533)
 พ.ศ. 2484 (ค.ศ. 1941) - เอ็มเม็ทท์ ทิลล์ เป็นเด็กชายชาวอเมริกัน (ถึงแก่กรรม 28 สิงหาคม พ.ศ. 2498)
 พ.ศ. 2498 (ค.ศ. 1955) - อีมาน (นางแบบ) นางแบบ, นักแสดงชาวอเมริกัน
 พ.ศ. 2500 (ค.ศ. 1957) - ว่าน จือเหลียง นักแสดงชาวฮ่องกง
 พ.ศ. 2504 (ค.ศ. 1961) - แคทเธอรีน เคลลี่ แลง นักแสดงชาวอเมริกัน
 พ.ศ. 2504 (ค.ศ. 1961) ยัง มี-กย็อง นักแสดงชาวเกาหลีใต้
 พ.ศ. 2510 (ค.ศ. 1967) - แมตต์ เลอบลังก์ นักแสดงชาวอเมริกัน
 พ.ศ. 2514 (ค.ศ. 1971) - มิเรียม ชอร์ นักแสดงหญิงชาวอเมริกัน
 พ.ศ. 2515 (ค.ศ. 1972) - มาซายูกิ โอกาโนะ นักฟุตบอลชาวญี่ปุ่น
 พ.ศ. 2516 (ค.ศ. 1973) - เควิน ฟิลลิปส์ นักฟุตบอลชาวอังกฤษ
 พ.ศ. 2517 (ค.ศ. 1974) - สเตฟาโน คูกูรา นักฟุตบอล ชาว บราซิล
 พ.ศ. 2519 (ค.ศ. 1976) - เทรา แพทริก นักแสดงหนังโป๊ชาวอเมริกัน
 พ.ศ. 2525 (ค.ศ. 1982) 
 แบรด เรนโฟร นักแสดงชาวอเมริกัน (ถึงแก่กรรม 15 มกราคม พ.ศ. 2552)
 พ.ศ. 2529 (ค.ศ. 1986) - ฮุลกี นักฟุตบอลชาวบราซิล
 พ.ศ. 2531 (ค.ศ. 1988) 
 เปาลิญญู (นักฟุตบอล) นักฟุตบอลชาวบราซิล
 พ.ศ. 2538 (ค.ศ. 1995) - มารีอา สาคารี นักเทนนิสอาชีพชาวกรีก

 วันถึงแก่กรรม 
 พ.ศ. 2035 (ค.ศ. 1492) - สมเด็จพระสันตะปาปาอินโนเซนต์ที่ 8
 พ.ศ. 2525 (ค.ศ. 1982) - เจือ จักษุรักษ์ ผู้บุกเบิกการเพาะกายในไทย

 วันสำคัญและวันหยุดเทศกาล 
พ.ศ. 2545 (ค.ศ. 2002), พ.ศ. 2564 (ค.ศ. 2021) - วันเข้าพรรษา
คริสตจักรโรมันคาทอลิก - วันฉลองนักบุญยากอบ บุตรเศเบดี
 ประเทศเปอร์โตริโก - วันรัฐธรรมนูญ (พ.ศ. 2495)

 แหล่งข้อมูลอื่น 
 BBC: On This Day
 Today in History: July 25 

กรกฎาคม 25
หมวดหมู่:กรกฎาคม